open-index/open-wikipedia-markdown huggingface dataset:
Veľký Kriváň

**Veľký Kriváň** () je najvyšší vrch pohoria Malá Fatra. Nachádza sa na hlavnom hrebeni Krivánskej časti Malej Fatry, ktorá po ňom nesie svoje meno. 

## Poloha
Vrch leží v hlavnom hrebeni pohoria a v centrálnej časti Krivánskej Fatry. Z geomorfologického hľadiska patrí do podcelku Krivánska Fatra a jej časti Krivánske Veterné hole. Nachádza sa v katastrálnom území mesta Turany a obce Terchová. Susedí na západe s vrchom Pekelník (), na východe je Snilovským sedlom () oddelený Chleb ().

## Popis
Tento lúčnatý vrch s vrcholom nad hornou hranicou rozšírenia kosodreviny je výborným vyhliadkovým bodom s kruhovým výhľadom. Veľký Kriváň pokrývajú sčasti suťové polia, časť svahov pokrývajú porasty čučoriedky obyčajnej. Veľká nadmorská výška a hôľnatý vrchol poskytujú kruhový výhľad na okolité vrcholy i pohoria. Pri vhodných podmienkach je viditeľná napr. Babia hora i Pilsko v Oravských Beskydách, Veľký Choč a vrchy Západných aj Vysokých Tatier, mnohé vrchy Veľkej Fatry a Nízkych Tatier, Strážov, západným smerom Lysá hora, Kněhyně a Smrk v Moravsko-sliezskych Beskydách i Veľká Rača a mnohé ďalšie vrcholy Kysuckých Beskýd. Celá oblasť je súčasťou Národného parku Malá Fatra.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu , čím sa upresnil dovtedy uvádzaný údaj .

## Prístup
* po  turistickej značke od chaty Vrátna (2:30 h)
* sedačkovou lanovkou cez Snilovské sedlo (), odtiaľ po  značke na vrchol. Čas výstupu od hornej stanice lanovky trvá cca 45 minút.

## Galéria

Súbor:Velký Kriváň ze Snilovského sedla.jpg
Súbor:Národní park Malá Fatra, Veľký Kriváň.JPG
Súbor:Malá Fatra, Veľký Kriváň z Pekelníka.jpg
Súbor:Veľký Kriváň a Snilovské Sedlo - panoramio.jpg


## Referencie

## Pozri aj
* Krivánska Fatra
* Zoznam vrcholov v Malej Fatre

## Iné projekty

Kategória:Vrchy v Malej Fatre
Kategória:Turistická značkovaná trasa číslo 0802
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Prípor

**Prípor** môže byť:

* vrch v Lúčanskej Malej Fatre (), pozri Prípor (vrch v Malej Fatre)
* vrch v Oravskej Magure, pozri Prípor (vrch v Oravskej Magure)
* vrch v Skorušinských vrchoch nad Malým Borovým (), pozri Prípor (vrch v Skorušinských vrchoch; 1150 m)
* vrch v Skorušinských vrchoch nad Hutami (), pozri Prípor (vrch v Skorušinských vrchoch; 1003 m)
* sedlo vo Veľkej Fatre, pozri Prípor (sedlo)
* národná prírodná rezervácia, pozri Prípor (národná prírodná rezervácia)
* potok v povodí Bielej Oravy, pozri Prípor (potok)
Rozsutec (národná prírodná rezervácia)

**Rozsutec** je národná prírodná rezervácia v pohorí Krivánskej Malej Fatry. Je v správe štátnej ochrany prírody Malá Fatra.

Národná prírodná rezervácia Rozsutec bola vyhlásená v roku 1967 s aktualizáciou v roku 1986. Má výmeru . Ochranné pásmo nebolo určené. Na území rezervácie platí 5. stupeň ochrany. Rezervácia je súčasťou Národného parku Malá Fatra.

Predmetom ochrany je geobiocenologický komplex krajinných dominánt Malej Fatry - Veľký a Malý Rozsutec. Zahŕňa morfologicky atraktívne útvary ako tiesňavy, rokliny, obrie hrnce, vodopády, skalné steny a bralá. V rezervácii sa vyskytuje pestrá vápencová flóra a fauna, ktorá zahŕňa niekoľko vzácnych endemických, reliktných a zriedkavých druhov rastlín a živočíchov. 

Súčasťou rezervácie Rozsutec sú aj známe Jánošíkove diery, ktoré sa skladajú z častí Dolné diery, Nové diery a Horné diery. Dierami pretekajúci Hlboký potok vytvára Vodopády Dierového potoka.

### Raritný vtáčí druh
V roku 2022 bolo v rezervácii zaznamenané prvé hniezdenie lastovičky skalnej (lat. *Ptyonoprogne rupestris*, *Hirundo rupestris*), druhu rozšíreného najmä v Stredomorí, severovýchode Afriky a v Palearktíde. Zatiaľ jediný pár na území Slovenska tu hniezdil aj v sezónach 2023 a 2024.

## Referencie

## Iné projekty

## Externé odkazy
* Poloha na turistickej mape


Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Dolný Kubín
Kategória:Chránené územia v okrese Žilina
Kategória:Párnica
Kategória:Terchová
Kategória:Zázrivá (okres Dolný Kubín)
NGC 2281

**NGC 2281** je otvorená hviezdokopa v súhvezdí Povozník, ktorú objavil britsko-nemecký astronóm William Herschel 4. marca 1788.

Jej zdanlivá hviezdna veľkosť je 5,4.
        

## Pozri aj
* Zoznam NGC objektov

Kategória:Súhvezdie Povozník
2281
Kategória:Astronomické objekty objavené v roku 1788
James Dunlop

**James Dunlop** (* 31. október 1793 – † 22. september 1848) bol austrálsky astronóm.

Uskutočnil niekoľko významných objavov v južnej hemisfére oblohy a napísal dielo *A Catalogue of Nebulae and Clusters of Stars in the Southern Hemisphere observed in New South Wales*, ktoré obsahovalo zoznam 629 objektov. Ale len polovica objektov, ktoré objavil sa ukázali ako skutočné, pričom druhá polovica boli dvojhviezdy a iné fenomény, ktoré sa javili odlišne kvôli problémom s teleskopom. Jeho najslávnejší objav je rádiová galaxia NGC 5128.

Vyhral zlatú medailu kráľovskej astronomickej spoločnosti a viedol observatórium v Parramatta, New South Wales.

## Externé odkazy

* University of Melbourne
* University of Arizona SEDS

Kategória:Narodenia v 1793
Kategória:Úmrtia v 1848
Kategória:Austrálski astronómovia
Dunlop

**Dunlop** môže byť:

**firma**:
* Dunlop Tyres
* Dunlop Sport
* Dunlop Standard Aerospace Group
* Dunlop Manufacturing

**lokalita**
* dedina v Škótsku, pozri Dunlop (Škótsko)
* mestská časť Canberry, pozri Dunlop (Austrália)

**osoba**:
* James Dunlop, austrálsky astronóm

**iné**:
* druh syra, pozri Dunlop (syr)

## Pozri aj
* Dunlap
40. roky 18. storočia

## Udalosti a trendy
* Zúrila vojna o rakúske dedičstvo (1740 – 1748).
* Bonnie Prince Charlie zajal Edinburgh. Pôvodná verzia God Save the Queen (v tom čase to bolo God Save the King) je spievaná v Anglicku na podporu porážky Bonnie Prince Charlie.

## Svetoví vodcovia
* Ľudovít XV., kráľ Francúzska (kráľ od 1715 do 1774)
* Afsharidská dynastia v Perzii
# Nadir Shah, 1736 - 1747
# Adil Shah, 1747 - 1748
# Ebrahim Afshar, 1748
# Shah Rukh, 1748 - 1750
* Juraj II., kráľ Veľkej Británie (kráľ od 1727 do 1760)
* Filip V., kráľ Španielska (kráľ od 1700 do 1746)
* Ferdinand VI., kráľ Španielska (kráľ od 1746 do 1759)
40. roky 16. storočia

**40. roky 16. storočia** bolo desaťročie, ktoré trvalo od 1. januára 1540 do 31. decembra 1549.

## Udalosti
### 1540

### 1541

### 1542

### 1543

### 1544

### 1545

### 1546

### 1547

### 1548

### 1549

### Nešpecifikovaný rok
* portugalskí moreplavci po prvýkrát navštívili Japonsko (pravdepodobne v roku 1543)

## Referencie
Otčenáš

**Otčenáš** (alebo **Otče náš**, **Modlitba Pána**, ) je modlitba, ktorú podľa Biblie naučil Ježiš svojich učeníkov. Patrí medzi najrozšírenejšie modlitby všetkých kresťanských cirkví. Uvádza sa v evanjeliu podľa Lukáša, kap.&nbsp;11 verše 2–4 a v evanjeliu podľa Matúša, kap.&nbsp;6 verše 9–13. Otčenáš „vyrastá z najlepšieho židovského dedičstva a v zásade ho ako modlitbu môžu používať aj Židia“.

## Slovenský text
Text modlitby v slovenčine:

:Otče náš, ktorý si na nebesiach,
:posväť sa meno Tvoje,
:príď kráľovstvo Tvoje,
:buď vôľa Tvoja ako v nebi, tak i na zemi.
:Chlieb náš každodenný daj nám dnes
:a odpusť nám naše viny,
:ako i my odpúšťame svojim vinníkom,
:a neuveď nás do pokušenia,
:ale zbav nás Zlého. Amen.

V júni 2019 pápež František povolil, aby sa v talianskom preklade svätej omše časť „*a neuveď nás do pokušenia”* („*e non ci indurre in tentazione*“) nahradila slovami „*nedopusť, aby sme podľahli pokušeniu”* („*non abbandonarci alla tentazione*“) pretože staré znenie „hovorí o Bohu, ktorý zvádza na pokušenie. Ten, kto podlieha pokušeniu, som však ja sám; on ma do pokušenia netlačí – to Otec nerobí; Otec ti pomáha okamžite vstať. Do pokušenia nás vedie Satan, je to jeho pôsobisko.“

V gréckokatolíckej aj evanjelickej cirkvi sa na záver modlitby pred „Amen.“ ešte pridáva: „Lebo tvoje je kráľovstvo a moc i sláva, Otca i Syna i Svätého Ducha, teraz i vždycky i na veky vekov.“

## Cirkevnoslovanský text
Text modlitby v cirkevnej slovančine:

:О́тче нашъ и́же еси́ на небесѣхъ,
:да свѧти́тсѧ и́мѧ Твое́,
:да прїи́детъ ца́рствїе Твое́:
:да будетъ волѧ Твоѧ, я́ко на небеси́ и на земли́,
:хлѣбъ нашъ насу́щный даждь намъ днесь,
:и оста́ви намъ до́лги нашѧ,
:ѧкоже и мы ѡставлѧемъ должнико́мъ нашымъ,
:и не введи́ насъ во искуше́нїе,
:но изба́ви насъ от лука́ваго.
:[ѧко Твое́ есть царство и сила и слава Отца и Сына и Святаго Духа нынѣ и присно и во вѣки вѣковъ]. 

## Latinský text
Text modlitby v latinčine:

:Pater noster qui es in cælis,
:sanctificetur nomen tuum.
:Adveniat regnum tuum.
:Fiat voluntas tua
:sicut in cælo, et in terra.
:Panem nostrum quotidianum da nobis hodie,
:et dimitte nobis debita nostra,
:sicut et nos dimittimus debitoribus nostris.
:Et ne nos inducas in tentationem
:sed libera nos a malo.
:Amen.

## Starogrécky text
Text modlitby v starogréčtine:

:*ΠΑΤΕΡ ΗΜΩΝ Ο ΕΝ ΤΟΙΣ ΟΥΡΑΝΟΙΣ* *ΑΓΙΑΣΘΗΤΩ ΤΟ ΟΝΟΜΑ ΣΟΥ*   *ΕΛΘΕΤΩ Η ΒΑΣΙΛΕΙΑ ΣΟΥ*  *ΓΕΝΗΘΗΤΩ ΤΟ ΘΕΛΗΜΑ ΣΟΥ,*  *ΩΣ ΕΝ ΟΥΡΑΝΩ ΚΑΙ ΕΠΙ ΤΗΣ ΓΗΣ*  *ΤΟΝ ΑΡΤΟΝ ΗΜΩΝ ΤΟΝ ΕΠΙΟΥΣΙΟΝ*  *ΔΟΣ ΗΜΙΝ ΣΗΜΕΡΟΝ*  *ΚΑΙ ΑΦΕΣ ΗΜΙΝ ΤΑ ΟΦΕΙΛΗΜΑΤΑ ΗΜΩΝ,*  *ΩΣ ΚΑΙ ΗΜΕΙΣ ΑΦΙΕΜΕΝ ΤΟΙΣ ΟΦΕΙΛΕΤΑΙΣ ΗΜΩΝ*  *ΚΑΙ ΜΗ ΕΙΣΕΝΕΓΚΗΣ ΗΜΑΣ ΕΙΣ ΠΕΙΡΑΣΜΟΝ,*  *ΑΛΛΑ ΡΥΣΑΙ ΗΜΑΣ ΑΠΟ ΤΟΥ ΠΟΝΗΡΟΥ.*  *ΑΜΗΝ.*

## Referencie

## Ďalšia literatúra
* 
* 

## Iné projekty

Kategória:Kresťanské modlitby
Kategória:Liturgia
Kategória:Ruženec
Polypovce

**Polypovce** (lat. Hydrozoa) sú trieda pŕhlivých mechúrnikov. Sú to radiálne symetrické živočíchy, ktorých prvočrevo nie je rozdelené septami. Polypové štádium u nich dominuje, vyskytujú sa však aj medúzy, ktoré u Hydrozoa nazývame hydromedúzy. Na rozdiel od typických medúz (scyfomedúz) majú ústa na chobotovitom výrastku (manubrium) a okraj tela je obrúbený tzv. plachtičkou (velum). Často sa vyskytuje metagenéza, u niektorých skupín však môže byť štádium medúzy alebo polypa veľmi redukované. Polypy aj medúzy žijú solitérne, môžu však tvoriť aj kolónie z diferencovaných jedincov (Leptolida, Siphonophora). Väčšina druhov žije v mori, len niekoľko málo zástupcov je sladkovodných. Delia sa na 6 radov, z ktorých  sú u nás zastúpené len 2.

## Systematika
trieda polypovce (Hydrozoa):
* rad aktinuly (Actinulida)
* rad nezmary (Hydrida)
* rad medúzovky (Trachylida)
* rad pohárovky (Leptolida)
* rad plachtovky (Chondrophora)
* rad rúrovníky (Siphonophora)

## Iné projekty

## Externé odkazy
* 


Kategória:Pŕhlivce
Via Appia

[vpravo|náhľad|Zachované zvyšky cesty Via Appia v [Ríme.]]
náhľad|Trasa cesty Via Appia
**Via Appia** je jedna z najstarších a strategicky najdôležitejších rímskych ciest v starovekej republike.

Dal ju vybudovať rímsky štátnik Appius Claudius, zvaný *Caecus* - Slepý, v čase keď bol cenzorom. S jej výstavbou začali roku 312 pred Kr. Bola to prvá dláždená cesta z Ríma do Capuy v Kampánii, neskôr ju predĺžili cez Tarent až po prístav Brindisi. Prvé jej kilometre dnes pokrýva asfalt, je lemovaná píniami a náhrobkami mocných antického sveta.

## Iné projekty

Kategória:Rímske cesty
Agónia

**Agónia** je prechod organizmu zo života do smrti. Spravidla nie je náhly, presne ohraničený, ale je to postupný proces ubúdania životných prejavov. Agónia trvá rôzne dlhý čas podľa druhu ochorenia, veku i konštitúcie. Pozoruje sa skôr pri nenásilných spôsoboch smrti. Pri niektorých násilných spôsoboch, aj pri tzv. náhlom úmrtí, nastupuje smrť rýchlo, bez zrejmých príznakov agónie.

Porušené je dýchacie centrum – dýchanie je nepravidelné, srdce bije slabo (tak isto pulz), často sa zastavuje, preto nedodáva krv na okysličovanie mozgu, čím dochádza k poruchám vyššej nervovej činnosti a bezvedomiu. Telesná teplota sa podstatne znižuje a len výnimočne sa značne zvýši. Chladnutie sa prejavuje predovšetkým na vyčnievajúcich častiach tela (nos, brada, pery, ruky, nohy). Pokožka umierajúceho nápadne zbledne, oči zapadnú. Tesne pred smrťou možno pozorovať svalové zášklby alebo prudké svalové kontrakcie. Keď sa srdcová činnosť a dýchanie definitívne zastavia, agónia sa končí a nastáva klinická smrť.

Kategória:Fyziológia
Priama reč

**Priama reč** alebo **oratio directa** je doslovne verné opakovanie cudzej reči.

Príklad: „Ja to urobím“ [povedala Katka]. 

Opakom je nepriama reč (*[Katka povedala,] že to urobí*).

Ako literárny vyjadrovací prostriedok sa používa v umeleckom jazykovom štýle. Autor ňou dramatizuje, oživuje rozprávanie. Pomocou priamej reči oživíme napríklad rozprávanie, beletrizovaný životopis, ale i charakteristiku.

## Pozri aj
* Citácia

Kategória:Gramatika
Kategória:Literatúra
Svätý Kríž

**Svätý Kríž** môže byť:

* kríž na ktorom bol podľa kresťanov ukrižovaný Ježiš Kristus, pozri Pravý Kríž
* obec v okrese Liptovský Mikuláš, pozri Svätý Kríž (okres Liptovský Mikuláš)
* miestna časť obce Nová Dedina v okrese Levice

**Svätý Kríž nad Hronom** – pôvodné pomenovanie Žiaru nad Hronom

**Svätý Kríž nad Váhom** – pôvodné pomenovanie časti obce Považany, pozri Kríž nad Váhom
Svätý Anton

**Svätý Anton** môže byť:
* svätec:
** Anton Veľký (251 – 356)
** Anton z Padovy (alebo Padovský, Paduánsky, Lisabonský) (1195 – 1231)
** Anton Kyjevský (? – 107)
** Anton Florentský
** Antonio Maria Claret y Clará
** Antonio Maria Gianelli
** Antonio Maria Pucci
** Antonio Maria Zaccaria
* Rád svätého Antona (viacero významov)
* obec na Slovensku v okrese Banská Štiavnica, pozri Svätý Anton (obec)
* kaštieľ v tejto obci, pozri Kaštieľ Svätý Anton

## Pozri aj
* San Antonio (šp.)
* Saint Anthony (angl.)
* Svatý Anton (čes.)
* Saint Antoine (fr.)
* Sant'Antonio (tal.)
Nezmary

**Nezmary** (*Hydrida*) sú solitérne žijúce sladkovodné polypy. V strednej Európe žije len zopár druhov, napr. nezmar obyčajný (*Hydra vulgaris*), nezmar hnedý (*Pelmatohydra oligactis*), nezmar zelený (*Chlorohydra viridissima*), sfarbujú ho symbiotické zoochlorely.

## Externé odkazy
* 


Kategória:Polypovce
Medúzovky

**Medúzovky** () sú solitérne polypovce s prevládajúcim medúzovým štádiom, niektoré vôbec netvoria polypy. Do sladkých vôd prešla napríklad medúzka sladkovodná (*Craspedacusta sowerbii*), žije na južnom Slovensku, nedávno bola zistená aj pri Banskej Štiavnici.

## Externé odkazy
* 


Kategória:Polypovce
Rúrkovníky

**Rúrkovníky** (iné názvy pozri nižšie; lat. Siphonophora alebo Siphonophorida) sú morské polypovce, ktoré tvoria kolónie z diferencovaných jedincov na princípe pučania. 

Patrí sem viac rodov, napr. *Physophora* (po slovensky mechúrovka alebo fyzofóra), *Physalia* (po slovensky medúza alebo mechúrovka).

## Názvy
Súčasné slovenské názvy tohto taxónu sú **rúrkovníky** alebo zriedkavo **rúrovníky**. Staršie názvy sú: *rúrkovníci*, *družnoplavce*, *družnoplavci*, *trubýši*, *slimýši trubkovití*, *slimýši polipovití plávajúci*.

## Kolónia
Kolóniu rúrkovníkov spája tzv. centrálny stvol (coenosac). Na vrchole sa nachádza pneumatofór (niekedy „vzdušný vak“), ktorý vstrebávaním a vylučovaním plynu umožňuje stúpanie alebo klesanie kolónie vo vodnom stĺpci. Pod pneumatofórom sú nektofóry – plávacie medúzoidy. Ďalej sú v kolónii gastrofóry – tráviace polypy s knidoblastmi a gonofóry – pohlavné polypy s gonádami. 

## Haeckelove obrázky rúrkovníkov
Ernst Haeckel opísal veľa rúrkovníkov a niekoľko ilustrácií z jeho *Kunstformen der Natur* z roku 1904 zobrazuje členov tohto radu:


Image:Haeckel Siphonophorae 7.jpg|7.
Image:Haeckel Siphonophorae.jpg|17.
Image:Haeckel Siphonophorae 37.jpg|37.


Image:Haeckel Siphonophorae 59.jpg|59.
Image:Haeckel Siphonophorae 77.jpg|77.


## Iné projekty

## Zdroj
* 


Kategória:Polypovce
Lausannská ekonomická škola

**Lausannská ekonomická škola** (iné názvy: **lausannská národohospodárska škola, lausannská škola, matematická škola**) bola škola ekonomického myslenia, ktorá patrí medzi neoklasické ekonomické školy. 

Centrom lausannskej školy bola univerzita vo Švajčiarskom meste Lausanne. Medzi hlavných predstaviteľov patril Léon Walras a Vilfredo Pareto. Angličan John Hicks prispel k popularizácii lausannskej školy v anglicky hovoriacich krajinách. Najdôležitejším prínosom tejto školy je rozpracovanie teórie všeobecnej rovnováhy. 

Léon Walras, jedna z najdôležitejších osôb marginalistickej revolúcie zo 70. rokov 19. storočia, prednášal v Lausane v kantóne Vaud vo Švajčiarsku od roku 1870 do 1893. Na jeho pozíciu potom nastúpil Vilfredo Pareto. Aj keď základ ich teórií bol rovnaký, dôraz kládli na rôzne oblasti. Dnes rozlišujeme medzi skorším „walrasovským“ a neskorším „paretovským“ obdobím lausannskej školy. 

## Externé odkazy
* Lausanská škola  

Kategória:Neoklasická ekonómia
Myxospóry

**Myxospóry** (iné názvy: **rybomory**, zriedkavo **rybomorky**; lat. Myxosporidia, Myxosporea [v staršom ponímaní]) bol v systémoch do 90. rokov 20. storočia taxón (presnejšie: podtrieda alebo trieda) výtrusníkov, opak bývalého (z dnešného pohľadu mylného) taxónu červomory (Actimyxidia).

Ich spóry majú 2 – 4 pólové bunky. Parazitujú v rybách, ktorým spôsobujú opuchy a poškodenie pokožky, ryby potom často hynú na druhotnú infekciu. Medzi rybomory patria napr.: rybomor kaprí (*Myxobolus cyprini*), parazit *Cyprinus carpio*; *[[Myxobolus pfeiferi]]*, parazit mreny (*Barbus barbus*).

## Iné projekty

## Zdroje
*
Rybomory

**Rybomory** alebo zriedkavo **rybomorky** môže byť:
* taxón Myxozoa, synonymum: výtrusníky, pozri výtrusníky
* staršie: taxón Myxozoa okrem červomorov, synonymum: myxospóry, pozri myxospóry
Dvadsaťtisíc míľ pod morom

thumb|Predná strana knihy Dvadsaťtisíc míľ pod morom.

***Dvadsaťtisíc míľ pod morom*** () je asi najznámejší vedecko-fantastický román Julesa Verna. Názov nám naznačuje bod 20 000 míľ pod hladinou mora, ide však o cestu pod hladinou mora, ktorá je 20 000 míľ dlhá. Preklad názvu je nesprávny, pretože v origináli ide o dvadsať tisíc „lieues“, čo je stará jednotka dĺžky. V románe jednotka zodpovedá francúzskemu metrickému variantu a je dlhá presne 4000 metrov.

## Dej
V devätnástom storočí sa začínajú diať neuveriteľné veci - námorníci vidia morské príšery, poškodila sa aj jedna veľmi dôležitá medzinárodná loď (našťastie sa nepotopila a vďaka jednej nerozlúštiteľnej záhade, na verejnosti sa vyznáva názor, že všetky tieto záhady má na svedomí príšera. To však nie je všetko, keď loď vytiahli, zistilo sa, že diera, ktorú údajne vytvorila príšera má tvar pravidelného trojuholníka. Preto sa Abraham Lincold rozhodol podniknúť výpravu s veľrybárom Nedom, vedcom Arronaxom a pomocníkom Conseilom a ktorá bola nasmerovaná do Tichého oceánu k Japonsku.Ale príšera si nenechala ujsť ani Abraháma Lincolna a tiež doňho narazila. Ned,Conseil a Arronax pri tom náraze spadli z lode do oceánu. Pristáli na "príšere". Po čase zistili, že je to  len veľká plechová konštrukcia, ktorú riadi kapitán Nemo.

## Iné projekty

Kategória:Knihy Julesa Verna
Kategória:Knihy z 1870
Kategória:Sfilmované romány
Kategória:Romány 19. storočia
Kategória:Francúzske romány
Kyselina trihydrogenfosforečná

**Kyselina trihydrogenfosforečná**, niekedy len **kyselina fosforečná**, H3PO4, je stredne silná, pevná kryštalická látka, trojsýtna kyselina, ktorá pri zvýšenej teplote reaguje s kovmi  a ich oxidmi. Vytvára 3 typy solí-dihydrogenfosforečnany s aniónom (H2PO4)-, hydrogenfosforečnany (HPO4)2- a fosforečnany (PO4)3-. Dá sa kúpiť ako 70% vodný roztok. Nemá oxidačné účinky. Existuje aj v sirupovitej konzistencii, pretože je schopná vytvárať vodíkové väzby. Zahrievaním stráca molekuly vody a vznikajú tak polyfosforečné kyseliny HPO3:
: H3PO4 → H2O + HPO3
Väčšina kovov v nej vytvára na povrchu vrstvičku fosforečnanov.

## Príprava
Pripravuje sa reakciou oxidu fosforečného s vodou alebo rozkladom fosforečnanov kyselinou sírovou.
: P4O10 + 6 H2O → 4 H3PO4
: Ca5(PO4)3F + H2SO4 → CaSO4 + H3PO4 + HF

## Fosforečnany
Fosforečnany alkalických kovov sa najčastejšie pripravujú neutralizáciou kyseliny fosforečnej roztokmi hydroxidov, uhličitanov alkalických kovov. Fosforečnany sú vo vode nerozpustné s výnimkou fosforečnanov alkalických kovov. Nerozpustné fosforečnany možno previesť na rozpustné tak, že zreagujú s kyselinou sírovou na rozpustné dihydrogenfosforečnany. 
: Ca3(PO4)2 + 2 H2SO4 →Ca(H2PO4)2 + 2 CaSO4

Jej soli (najmä s kovmi alkalických zemín) sa využívajú v poľnohospodárstve ako hnojivá. Najznámejší je dihydrogenfosforečnan vápenatý Ca(H2PO4)2, známy pod triviálnym názvom superfosfát, ktorý sa vyrába z nerozpustného Ca3(PO4)2.

Kategória:Zlúčeniny fosforu
Fosforečná
Fosforečná

338
Červomory

**Červomory** (iné názvy: **červomorky**, **aktinospóry**; ) bol v systémoch do konca 20. storočia taxón (presnejšie: podtrieda či trieda) výtrusníkov (Myxozoa). Obsahoval jediný rad **červomor(k)y** (Actimyxidia, Actinomyxida). Od konca 20. storočia sa ale vie, že červomory v skutočnosti sú len štádiom v životnom cykle ostatných Myxozoa, takže taxón červomory neexistuje. V roku 1994 bol aj formálne zrušený, i keď zo zotrvačnosti sa v systémoch vyskytoval ešte v niektorých systémoch z prvých rokov 21. storočia,

## Charakteristika
Červomory sú parazity, parazitujú na *[[Oligochaeta]]* a *[[Sipunculidea]]*. Majú spóry rozdelené na 3 časti s troma pólovými bunkami. Viacjadrový je aj amébovitý zárodok. Zástupcom červomorov je napr.: *[[Tractinomyxon ignotum]]*, parazit červa *[[Tubifex tubifex]]*.

## Zdroje

## Iné projekty
Hradlo NOT

**Hradlo NOT** (angl. *NOT gate* alebo *NOT element*) alebo **invertor** je druh logického digitálneho elektronického obvodu zo skupiny kombinačných obvodov (hradiel).

## Funkcia
Hradlo NOT je jedným zo základných kombinačných logických obvodov, ktorého výstup je negáciou vstupu. 

## Prevedenie
NOT hradlo sa vyrába vo forme integrovaného obvodu, pričom sa obvykle umiestňuje niekoľko NOT hradiel do jedného puzdra, aby sa využili všetky dostupné vývody puzdra. Je tiež súčasťou mnohých iných obvodov, kde plní funkciu invertora logickej úrovne.

## Pozri aj
* hradlo NAND
* hradlo NOR
* hradlo AND-OR-INVERT
* Zoznam základných logických obvodov
* Zoznam logických integrovaných obvodov CMOS radu 4000
* Zoznam logických integrovaných obvodov TTL radu 7400

NOT
Invertor

**Invertor** môže byť:
*v elektrotechnike a fyzike: 
**zariadenie na zmenu jednosmerného prúdu na striedavý prúd výkonovými elektronickými prvkami, synonymum striedač, pozri striedač
**elektronický obvod, ktorý má výstupnú veličinu rovnako veľkú ako vstupnú veličinu, ale s opačnou polaritou
*v elektronike a počítačoch:
**digitálny obvod vykonávajúci operáciu inverzie (má výstupnú veličinu rovnako veľkú ako vstupnú veličinu, ale s opačnou polaritou), pozri hradlo NOT
**logický člen vykonávajúci logickú funkciu negácie, synonymum negátor, pozri negátor
Schmittov preklápací obvod

**Schmittov preklápací obvod** (alebo bežnejšie, i keď nespisovne, *Schmittov klopný obvod*) je elektronický obvod zo skupiny preklápacích obvodov, kde sa napätie výstupu mení skokovo so zmenou napätia vstupu, pričom zmena výstupu pri náraste napätia vstupu nastane pri väčšom napätí než zmena výstupu pri poklese napätia vstupu. Táto vlastnosť vstupu sa nazýva hysterézia.

Vďaka hysteréze sú tieto obvody imúnne voči superponovanému šumu na vstupe. Používajú sa ako vstupné obvody v prípadoch, keď sa do digitálneho obvodu privádza signál zvonka zariadenia, kde je možnosť, že signál bude zašumený.

Kategória:Elektronika
Štvorhranky

**Štvorhranky** () sú jediným radom triedy **štvorhranovce** (Cubozoa) kmeňa pŕhlivce. Skupina patrila donedávna k vlastným medúzam (Scyphozoa s. lat.) na úrovni radu (Carybdeida). Od ostatných medúz sa však natoľko líšia, že už Matis et al. (1996) naznačujú, že oddelenie tohto taxónu do kategórie samostatnej triedy je potrebné. Sú to vysoko klenuté zvonovité medúzy so zaokrúhlene štvorhranným prierezom tela, majú 4 dlhé ramená. Ich polyp pripomína hydropolyp, len tesne pred oddeľovaním efýr sa mení na strobilu (predpokladá sa, že je to prechodná skupina medzi Hydrozoa a Scyphozoa). Prvočrevo je vakovité, bez radiálnych chodieb. V Stredozemnom mori žije napr. *[[Carybdea marsupialis]]*. Niektoré tropické druhy sú veľmi jedovaté, ako napr. austrálske druhy *[[Chiropsalmus quadrumanus]]* a najmä *[[Chironex fleckeri]]*. Pri kolízii s nimi sa v dôsledku šoku už utopilo viacero plavcov.

## Galéria

Avispa marina cropped.png|štvorhranka rodu *Chironex*
Cubozoas.JPG|*Carukia barnesi*


## Iné projekty

## Externé odkazy
* 


Kategória:Pŕhlivce
Till Lindemann

**Till Lindemann** (* 4. január 1963, Lipsko) je nemecký hudobník a básnik, známy predovšetkým ako hlavný spevák v skupine Rammstein.

## Život a kariéra

Till prežil nešťastné detstvo v malej dedinke Wendisch-Rambow s o šesť rokov staršou sestrou a nevlastným otcom, ktorý na ňom uplatňoval veľmi prísnu výchovu. Jeho otec sa volal Werner Lindemann, bol básnik. Jeho matka, Brigitte Lindemann, je spisovateľka. Keď mal 11 rokov, nastúpil do športovej školy v Rostockom športovom klube. Jeho rodičia sa rozviedli, keď mal 12 rokov. V rokoch 1976 – 1979 pretekal v plávaní a mal dokonca aj možnosť zúčastniť sa na ME; plaveckú kariéru ukončil kvôli zdravotným ťažkostiam. Roku 1979 úspešne dokončil školu. Po absolvovaní povedal: „Nikdy som nemal rád športovú školu, ale ako dieťa si nemôžete vyberať.“ 

Jeho prvá práca bola vo firme na spracovanie rašeliny, lenže odtiaľ ho po 3 dňoch vyhodili. Potom pracoval ako tesár, technik v galérii a nakoniec plietol košíky. 

V roku 1985, keď mal 22 rokov, narodila sa mu prvá dcéra Nele. Neskôr sa s jej matkou rozviedol. V roku 1986 začal hrať v skupine First Arsch na bicie. Bola to Schwerinská punková kapela. Vydali jeden album *[[Saddle up]]*. 

Po roku 1990 sa Till pustil do písania textov, ktoré boli väčšinou založené na slovných obratoch. V roku 1994 vyhrali zápis v Berlíne a mohli si nahrať 4 piesne v profesionálnom štúdiu. Potom sa presťahoval do Berlína. 

Jeho otec zomrel v novembri 1992 na otravu alkoholom. Spopolnili ho v kostole blízko Wendisch-Rambow. Till o ňom neskôr napísal skladbu „Heirate mich“.  

Druhú dcéru Mariu-Louise mal v roku 1993 s Anjou Köseling, jeho formálnou manželkou. Anja zverejnila, že jej Till počas manželstva nadával a dokonca ju aj bil. Údajne odmietal platiť podporu na ich dcéru. Till sa k tomu nikdy nevyjadril. V jednom rozhovore povedal, že od veku 50 rokov bude väčšinu času tráviť so svojimi deťmi. 

### Zaujímavosti
Till Lindemann je kvalifikovaný pyrotechnik. Po incidente na koncerte v Berlíne 27. septembra 1996, kedy zapálená časť kulisy spadla tesne vedľa divákov, si kapela najala profesionálnu jednotku pyrotechnikov, od ktorých sa Till priúča a robí s nimi na koncertných efektoch. Každý člen má špeciálne inštrukcie ako na pódiu používať pyrotechniku. 

Podľa neho bola prvá naozajstná nemecká skupina Kraftwerk. Istý čas mal v ľavom uchu 2 náušnice, ale teraz ich už nenosí. Je ateista.

## Poézia
V roku 2002 zozbieral Gert Hof 54 Tillových básní a vydal ich v zbierke zvanej *Messer* („Nôž“). Básne a fotografie v knihe sú podľa mnohých kritikov rovnako škandalózne ako piesne Rammstein. 

## Iné projekty

Kategória:Rammstein
Kategória:Nemeckí heavymetaloví speváci
Kategória:Nemeckí ateisti
Kategória:Osobnosti z Lipska
Otvorený kolektor

náhled|Otvorený kolektor
**Otvorený kolektor** alebo **výstup s otvoreným kolektorom** (angl. *open collector*, skr. *OC*) je druh výstupu digitálnych elektronických obvodov, kde výstupný obvod pozostáva len z jedného tranzistora, obvykle NPN alebo NMOS, spínajúceho v čase, keď je výstupom logického obvodu nulové napätie, výstup k zemi (zápornému pólu napájacieho napätia). Kolektor (drain) výstupného tranzistora je napojený priamo na výstupnú nožičku (pin) obvodu. Pri použití tranzistora NMOS je správnejšie použiť výraz *open drain*, ktorý však nemá slovenský ekvivalent.

## Výhoda:wired-OR
Otvorený kolektor umožňuje použiť tzv. montážny súčet (wired-OR) viacerých výstupov s otvoreným kolektorom, keď sa jednoducho všetky výstupy vodivo spoja. U dvojčinných výstupov by takéto zapojenie viedlo v prípade, že na na výstupoch sú rôzne logické úrovne, k neprípustému prúdu cez výstupné tranzistory. 
V skutočnosti montážny súčet síce predstavuje funkciu logického súčtu, ale v inverznej logike, t. j. kde nulové napätie predstavuje log.1 a nenulové napätie predstavuje log.0.

## Nevýhoda: pullup
Aby bola definovaná logická úroveň výstupu aj v čase, keď výstupom logického obvodu je nenulové napätie, t. j. keď je výstupný tranzistor vypnutý, je potrebné zapojiť na výstup s otvoreným kolektorom rezistor zapojený voči napájaciemu napätiu, nazývaný *pullup* (z angl. *to pull up* - ťahať nahor). Tento rezistor, spolu s parazitnými kapacitami výstupu, pripojených vstupov a prepojov tvoria RC-člen, ktorého časová konštanta obmedzuje maximálnu pracovnú frekvenciu takéhoto obvodu. Zmenšením odporu pullup rezistora je síce možné zmenšiť časovú konštantu RC člena a tým zvýšiť medznú pracovnú frekvenciu obvodu, avšak toto je obmedzené maximálnou prúdovou zaťažiteľnosťou tranzistora, a tiež sa tým zvyšuje spotreba obvodu.

## Pozri aj
* Dvojčinný výstup

## Externíé odkazy
* wisc-online

Kategória:Digitálna elektronika
Zoznam medicínskych článkov/É

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ét
Éterický olej

Kategória:Zoznamy medicínskych článkov
Cambridgeská ekonomická škola

[thumb|[Alfred Marshall položil základy Cambridgeskej ekonomickej školy.]]
**Cambridgeská ekonomická škola** alebo **cambridgeská národohospodárska škola** alebo **cambridgeská škola** bola škola ekonomického myslenia, ktorej základy položil Alfred Marshall. Bol zakladateľom a zároveň osobnosťou tak výraznou, že ostatní príslušníci tejto školy prevzali spôsob jeho ekonomickej analýzy. Dôležitým znakom školy bola snaha uchovať myšlienky anglických klasikov, napríklad Adama Smitha. Výrazný bol jej záujem o ekonomickú rovnováhu a o ekonomický blahobyt. 

Od lausannskej školy sa odlišovala v chápaní všeobecnej rovnováhy trhov. Cambridgeská škola používala metódu čiastočnej rovnováhy trhu: skúmala dopyt, ponuku a rovnováhu určitého trhu za predpokladu, že na všetkých ostatných trhoch neprichádza k žiadnym zmenám. Tento pohľad bol značne zjednodušený, avšak do dnešných dní pretrval a používa sa v mikroekonómii.

## Pozri aj
* Alfred Marshall
* William Stanley Jevons

## Externé odkazy
* Cambridgeská neoklasická škola  

Kategória:Neoklasická ekonómia
Svetové ocenenie Alberta Einsteina za vedu

**Svetové ocenenie Alberta Einsteina za vedu** je každoročne udeľovaná cena Svetovým kultúrnym výborom "*ako uznanie za vytvorenie stimulov pre vyvíjanie vedy a technologický výskum*".

Ocenenie je pomenované po Albertovi Einsteinovi. Zahrňuje diplom, pamätnú medailu a finančnú hotovosť vo výške 10 tisíc amerických dolárov.

## Nositelia
:2019 : Zhong Lin Wang
:2018 : Jean-Pierre Changeux
:2017 : Omar M. Yaghi
:2016 : Edward Witten
:2015 : Ewine Fleur van Dishoeck
:2014 : Philip Cohen
:2013 : Paul Nurse
:2012 : Michael Grätzel
:2011 : Geoffrey Alan Ozin
:2010 : Julio Montaner
:2009 : John T. Houghton
:2008 : Ada Yonath
:2007 : James F. Stoddart
:2006 : Ahmed Hassan Zewail
:2005 : John Hopfield
:2004 : Ralph Cicerone
:2003 : Martin Rees
:2002 : Daniel Janzen
:2001 : Niels Birbaumer
:2000 : Frank Fenner
:1999 : Robert Weinberg
:1998 : Charles R. Goldman
:1997 : Jean-Marie Ghuysen
:1996 : Alec Jeffreys
:1995 : Herbert H. Jasper
:1994 : Sherwood Rowland
:1993 : Ali Javan
:1992 : Raymond Urgel Lemieux
:1991 : Albert Fleckenstein
:1990 : Gustav Nossal
:1989 : Martin Kamen
:1988 : Margaret Burbidge
:1987 : Hugh Huxley
:1986 : Monkombu S. Swaminathan
:1985 : Werner Stumm
:1984 : Ricardo Bressani

## Externé odkazy

* Officiálna stránka 

Kategória:Vedecké ocenenia
Kategória:Albert Einstein
Vulkanológia

[thumb|Erupcia vulkánu [Mayon na Filipínach]]
**Vulkanológia** je veda, ktorá sa zaoberá vznikom a stavbou vulkánov, javmi ktoré prebiehajú pri sopečnej erupcii a v neposlednom rade aj zložením a vlastnosťami vulkanických produktov (ako sú láva, pyroklasty, utuhnuté sopečné horniny, pemza, atď.). Vedci, ktorí sa zaoberá vulkanológiou sa nazývajú **vulkanológovia**.

Vulkanologický výskum v sebe zahŕňa jednak prácu v teréne, ako aj laboratórne skúmanie vzoriek (využitím chemických, kryštalografických a iných metód).

Jedna oblasť záujmu vulkanológov sa zameriava na samotné procesy pri vulkanickej erupcii, opis vlastností a zloženia rôznych vulkanických produktov, kým druhá, nemenej dôležitá oblasť, ktorej sa venujú vulkanológovia, je predpovedanie budúcich vulkanických erupcií. Aj keď sa erupcia sopky nedá stanoviť na konkrétny dátum a čas, napriek tomu je to veľká pomoc pri predchádzaní katastrofám a obetiam na ľudských životoch.

## Vznik a morfológia vulkánov

Vulkanická činnosť je spôsobená výstupom roztavenej magmy na zemský povrch. Každý vulkán sa obvykle skladá z tzv. magmatického rezervoáru, ktorá sa nachádza pod sopkou a predstavuje zásobáreň magmy. Táto vystupuje prívodnými komínmi a vylieva sa cez hlavný, alebo vedľajšie (parazitické) krátery na povrch, kde sa nazýva láva. Charakter sopečných erupcií je ovplyvnený zložením magmy a môže byť viac, alebo menej explozívny. Sprievodné znaky erupcie sú emisie plynov, pár a popola, menšie zememtrasenia a pyroklastické prúdy.

## Tektonické prostredia vulkánov

Vulkanická činnosť je spätá s pohybom litosféry po plastickej časti plášťa - astenosfére a vyskytuje sa v nasledovných prostrediach:
* **[[Konštruktívny okraj|divergentné okraje tektonických platní]]** - prevažne bazaltový vulkanizmus oceánskych chrbátov a kontinentálnych riftov
* **[[Aktívny okraj|konvergentné okraje tektonických platní]]** - bazaltovo - andezitovo - ryolitový vulkanizmus subdukčných zón vulkánov ostrovných oblúkov a sopečných pohorí (pozri aj Ohnivý kruh)
* **[[Horúca škvrna (geológia)|horúce škvrny]]** - ostatný vulkanizmus (Havajské ostrovy, Island, Réunion)

## Významní vulkanológovia
;Vo svete
* Manželia Maurice a Katia Krafftovci
* Haroun Tazieff
;Na Slovensku
* Vlastimil Konečný, Jaroslav Lexa

## Literatúra
* KONEČNÝ, Vlastimil; HURAIOVÁ, Monika. Vulkanológia. Prvé. vyd. Bratislava : Univerzita Komenského v Bratislave, Prírodovedecká fakulta, 2020. 337 s. ISBN 978-80-223-4920-8.

## Pozri aj
* Sopečná činnosť
* Zoznam sopiek
Crafoordova cena

**Crafoordova cena** bola založená v roku 1980 Holgerom Crafoordom, vynálezcom umelej obličky a jeho ženy Anna-Greta Crafoordovej. Toto ocenenie je pod vedením Kráľovskej Švédskej akadémie vied, cieľ ocenenia je odmenenie a podpora základného výskumu vo vedeckých disciplínach ktoré nezahrňuje Nobelova cena. Medzi tieto kategórie patrí matematika, geológia, biológia (spolu s ekológiou a evolúciou) a astronómia.

Každý rok sa odovzdáva iba jedna cena. Finančná odmena je 500 tisíc amerických dolárov a je poskytnutá pre výskum oceneného vedca.

## Nositelia

* 1982 Matematika: Vladimir Igorevič Arnoľd a Louis Nirenberg
* 1983 Geológia: Edward Norton Lorenz
* 1984 Biológia: Daniel Janzen
* 1985 Astronómia: Lyman Spitzer
* 1986 Geológia: Claude Allègre a Gerald Joseph Wasserburg
* 1987 Biológia: Eugene Odum a Howard Thomas Odum
* 1988 Matematika: Pierre Deligne a Alexander Grothendieck
* 1989 Astronómia: James Van Allen
* 1990 Biológia: Paul Ralph Ehrlich a Edward Osborne Wilson
* 1991 Astronómia: Allan Sandage
* 1992 Biológia: A. Seilacher
* 1993 Biológia: William Donald Hamilton a Seymour Benzer
* 1994 Matematika: Simon Donaldson a Čchiou Čcheng-tung
* 1995 Geológia: Willi Dansgaard a Nicholas John Shackleton
* 1996 Biológia: Robert May
* 1997 Astronómia: Fred Hoyle a Edwin Salpeter
* 1998 Geológia: Don Anderson a Adam Dziewonski
* 1999 Biológia: Ernst Mayr, John Maynard Smith a George Christopher Williams
* 2000 Biológia: M. Feldmann a R. N. Maini
* 2001 Matematika: Alain Connes
* 2002 Geografia: Dan McKenzie
* 2003 Biológia: Carl Woese
* 2004 **Polyarthritis**: Eugene Butcher a Timothy Springer
* 2005 Astronómia: James Gunn, Philip James Edwin Peebles a Martin Rees
* 2006 Geológia: Wallace S. Broecker 
* 2007 Biológia: Robert Trivers
* 2008 Astronómia: Rashid Sunyaev 
* 2008 Matematika: Maxim Kontsevich a Edward Witten
* 2009 **Polyarthritis**: Tadamitsu Kishimoto, Toshio Hirano a Charles Dinarello
* 2010 Geológia: Walter Munk 
* 2011 Biológia: Ilkka Hanski
* 2012 Astronómia: Reinhard Genzel a Andrea M. Ghez
* 2012 Matematika: Jean Bourgain a Terence Tao
* 2013 **Polyarthritis**: Peter K. Gregersen, Lars Klareskog a Robert J. Winchester

* 2014 Geológia: Peter Molnar 
* 2015 Biológia: Richard Lewontin a Tomoko Ohta
* 2016
** Matematika: Yakov Eliashberg
** Astronómia: Roy Kerr a Roger Blandford
* 2017 **Polyarthritis**: Shimon Sakaguchi, Fred Ramsdell a Alexander Rudensky
* 2018 Geológia: Syukuro Manabe a Susan Solomon
* 2019 Biológia: Sallie Chisholm
* 2020
** Matematika: Enrico Bombieri
** Astronómia: Eugene Parker

## Externé odkazy
* Kráľovská Švédka akadémia vied 

Kategória:Vedecké ocenenia
Darwinova medaila

**Darwinova medaila** je ocenenie udeľované každý párny rok Kráľovskou spoločnosťou biológom alebo manželovi alebo žene biológa. Toto ocenenie je udelené za uznávanú výnimočnú prácu v širokom spektre biológie, v ktorom pracoval samotný Charles Darwin. 

## Nositelia
* 2019 Peter Holland
* 2018 William Hill
* 2016 Caroline Dean
* 2014 John Sutherland
* 2012 Timothy Clutton-Brock
* 2010 Bryan Clarke
* 2008 Geoffrey Parker
* 2006 Nick Barton
* 2004 Enrico Coen a Rosemary Carpenter
* 2002 Peter and Rosemary Grant
* 2000 Brian Charlesworth
* 1998 Michael Gale a Graham Moore
* 1996 John Sulston
* 1994 Peter Lawrence
* 1992 Motoo Kimura
* 1990 John Harper
* 1988 William Donald Hamilton
* 1986 John Maynard Smith
* 1984 Ernst Mayr
* 1982 John Heslop-Harrison; Yolande Heslop-Harrison
* 1980 Sewall Wright
* 1978 Guido Pontecorvo
* 1976 Charlotte Auerbach
* 1974 Philip Sheppard
* 1972 David Lack
* 1970 Charles Sutherland Elton
* 1968 Maurice Yonge
* 1966 Harold Munro Fox
* 1964 Kenneth Mather
* 1962 George Gaylord Simpson
* 1960 Edred John Henry Corner
* 1958 Gavin de Beer
* 1956 Julian Sorell Huxley
* 1954 E.B. Ford
* 1952 J.B.S. Haldane
* 1950 Felix Eugen Fritsch
* 1948 Ronald Fisher
* 1946 D&#8217;Arcy Thompson
* 1944 John Stanley Gardiner
* 1942 David Meredith Seares Watson
* 1940 James Peter Hill
* 1938 Frederick Orpen Bower
* 1936 Edgar Johnson Allen
* 1934 Albert Charles Seward
* 1932 Carl Erich Correns
* 1930 Johannes Schmidt
* 1928 Leonard Cockayne
* 1926 Dukinfield Henry Scott
* 1924 Thomas Hunt Morgan
* 1922 Reginald C. Punnett
* 1920 Rowland H. Biffen
* 1918 Henry Fairfield Osborn
* 1916 Yves Delage
* 1914 Edward Bagnall Poulton
* 1912 Francis Darwin
* 1910 Roland Trimen
* 1908 August Weismann
* 1906 Hugo de Vries
* 1904 William Bateson
* 1902 Francis Galton
* 1900 Ernst Haeckel
* 1898 Karl Pearson
* 1896 Giovanni Battista Grassi
* 1894 Thomas Henry Huxley
* 1892 Joseph Dalton Hooker
* 1890 Alfred Russel Wallace

## Externé odkazy
*Darwinova medaila

Kategória:Vedecké ocenenia
Novotvar

**Novotvar** môže byť:
* novovzniknutá, novoutvorená forma, nový tvar, nový útvar
* v medicíne:  nádor
* v lingvistike: novoutvorený jazykový prostriedok, neologizmus
Tumor

**Tumor** (lat. tumor) môže byť:
*nádor
*ohraničené lokálne zdurenie, opuchnutie (t. j. zväčšenie orgánu opuchom), pozri opuch
Koralovce

::*Koralovce môže byť aj taxón hadov s vedeckým názvom Elapinae, pozri pod [[koralovcovité]].*

**Koralovce** alebo **koraly** (lat. Anthozoa) je trieda pŕhlivcov. Sú to jednoduché morské organizmy.

## Charakteristika
Je to početná skupina morských mechúrnikov bez medúzového štádia. Polypy sú prisadnuté, len niektoré majú schopnosť obmedzeného pohybu (Actiniaria). Vnútorná plocha prvočreva je zväčšená septami. Trávenie je na prechode medzi intra– a extracelulárnym, no u väčších solitérnych druhov je už typicky extracelulárne (Actiniaria, Ceriantharida). Väčšina druhov vytvára agregácie, ktoré vznikajú nepohlavným delením. Vlastné koraly majú tielko ukryté v schránke, niektoré majú okrem toho ešte aj spikulárny pseudoendoskelet, ktorý vzniká z mezogley a kopíruje priehradky prvočreva. Tieto spevňujúce štruktúry sú tvorené CaCO<sub>3</sub> alebo rohovitou organickou látkou koralínom zo skupiny albuminoidov. Aktínie nemajú schránku, len pevnejšiu pokožku. Žijú výlučne v mori, niektoré sú významné pri tvorbe hornín.

## Systematika
trieda koralovce (Anthozoa): 
* podtrieda osemlúčovky (Octocoralia)
* podtrieda šesťlúčovky (Hexacoralia)

## Galéria

Obrázok:Venusin_vejar.jpg|Venušin vejár
Obrázok:Vejarove koraly.jpg|Morské vejáre v Newyorskom akváriu
Obrázok:Fialovy vejar a makkys.jpg|Mäkkýš pasúci sa na korale, Bahía de la Chiva, Vieques
Obrázok:Big_braincoral.jpg|Veľký koral mozgovitý, Karibské more, Zátoka Kozliat, Ostrov Vieques, Portoriko
Obrázok:Koral mozgovity hranica.jpg|'Čierny pás' - bakteriálna choroba na mozgovom korale v Karibskom mori v Bahía de la Chiva, Ostrov Vieques, Portoriko
Obrázok:Mozgovity koral.jpg|Koral mozgovitý, Karibské more pri ostrove Vieques východne od Portorika
Obrázok:Sasanka.jpg|Sasanka, Karibské more, Vieques


## Iné projekty

## Externé odkazy
* 


Kategória:Pŕhlivce
Perovníky

**Perovníky** (lat. Pennatularida, Pennatulacea) sú rad osemlúčových koralovcov. Ich agregácie pripomínajú vtáčie perá. Oporou „pera“ je zvápenatelá os. Nie sú pevne prirastené k podkladu, iba zasadené do dna. Zástupcom radu je napr. *[[Pennatula rubra]]*.

150px|right|thumb|''Pennatula aculeata''

## Systematika
rad perovníky (Pennatularida):
* podrad: Sessiliflorae
** čeľaď Anthoptilidae
** čeľaď Chunellidae
** čeľaď Echinoptilidae
** čeľaď Funiculinidae
** čeľaď Kophobelemnidae
** čeľaď Protoptilidae
** čeľaď Renillidae
** čeľaď Scleroptilidae
** čeľaď Stachyptilidae
** čeľaď Umbellulidae
** čeľaď Veretillidae
* podrad Subselliflorae
** čeľaď Pennatulidae
** čeľaď Pteroeididae
** čeľaď Virgulariidae

## Iné projekty

## Externé odkazy
* 


Kategória:Osemlúčovky
Daniel Kahneman

**Daniel Kahneman** (* 5. marec 1934, Tel Aviv, Britský mandát Palestína† 27. marec 2024, Nunningen, Švajčiarsko) bol izraelsko-americký psychológ, ktorý pôsobil ako profesor na Princentonskej univerzite. Bol nositeľom Ceny Švédskej ríšskej banky za ekonomické vedy na pamiatku Alfreda Nobela za rok 2002 za prínos v oblasti integrovania poznatkov z psychologického výskumu do ekonomických vied, a to najmä poznatkov o ľudskom úsudku a rozhodovania za neistoty. Spolu s Tverskym poukázali na to, že model racionálneho rozhodovania formulovaného Morgesternom je potrebné považovať za normatívny. Ako alternatívu k nemu nastolili deskriptívnu teóriu známu pod názvom prospektová teória (). Je založená na niekoľkých charakteristikách pozorovaných v praxi, ktoré popierajú racionalitu v rozhodovaní.

Kahneman zomrel asistovanou samovraždou vo Švajčiarsku 27. marca 2024, tri týždne po svojich 90. narodeninách, spôsob a miesto jeho úmrtia však boli medializované až v marci 2025.

## Referencie

## Iné projekty

Kategória:Osobnosti z Tel Avivu
Kategória:Psychológovia USA
Kategória:Izraelskí psychológovia
Kategória:Psychológovia židovského pôvodu
Kategória:Osobnosti USA židovského pôvodu
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Izraelskí nositelia Nobelovej ceny
Kategória:Absolventi University of California, Berkeley
Kategória:Vyučujúci na Princeton University
Kategória:Preživší holokaust
Kategória:Úmrtia asistovanou samovraždou
Vejárovníky

**Vejárovníky** (lat. Gorgonarida, Gorgonacea) sú rad osemlúčových koralovcov. 

Sú to stromovité a vejárovité koraly s dobre vyvinutým pseudoendoskeletom – vápenaté spikuly sú stmelené organickou látkou gorgonínom. K zástupcom patrí napr.: Venušin vejár (*Rhipidogorgia flagellum*), koral červený (*Corallium rubrum*), žije v Stredozemnom mori a občas sa používa v šperkovníctve.

## Systematika
rad vejárovníky (Gorgonarida):
* podrad Holaxonia 
** čeľaď Acanthogorgiidae
** čeľaď Ainigmaptilidae
** čeľaď Chrysogorgiidae 
** čeľaď Ellisellidae
** čeľaď Gorgoniidae
** čeľaď Ifalukellidae
** čeľaď Isididae
** čeľaď Keroeididae
** čeľaď Paramuriceidae 
** čeľaď Plexauridae
** čeľaď Primnoidae
* podrad Scleraxonia 
** čeľaď Anthothelidae 
** čeľaď Briareidae 
** čeľaď Coralliidae
** čeľaď Melithaeidae
** čeľaď Paragorgiidae 
** čeľaď Parisididae

## Galéria
Obrázok:Venusin_vejar.jpg|Venušin vejár
Obrázok:Vejarove koraly.jpg|Morské vejáre v Newyorskom akváriu
Obrázok:Fialovy vejar a makkys.jpg|Mäkkýš pasúci sa na korale, Bahía de la Chiva, Vieques


## Externé odkazy
* 


Kategória:Osemlúčovky
Mojžišove pramene

**Mojžišove pramene** () sú pramene vody, ktoré zaujímavo vytekajú zo skalnej steny na východnom svahu južného vrcholu Stien v Krivánskej Fatre. 

Mojžišove pramene svojou vodou napájajú Šútovský potok a Šútovský vodopád. Je to niekoľko prameňov, ktoré spolu vytekajú zo skalnej stienky a pripomínajú biblické Mojžišovo udretie palicou do skaly, pri ktorom z nej vytryskla voda. K Mojžišovým prameňom sa dá dostať z obce Šútovo, ako aj z hrebeňa Krivánskej Malej Fatry. 

## Prístup
* po  turistickej značke:
** zo Šútova cez Šútovskú dolinu a popri Šútovskom vodopáde
** od chaty pod Chlebom s prípojmi na hrebeň Krivánskej Malej Fatry 

## Referencie

## Iné projekty

Kategória:Vodné toky v Malej Fatre
Kategória:Turistická značkovaná trasa číslo 2730
Kategória:Šútovo
Kategória:Vodstvo v okrese Martin
Herbert Simon

**Herbert Alexander Simon** (* 15. jún 1916, Milwaukee, Wisconsin, USA – † 9. február 2001, Pittsburgh, Pensylvánia) bol americký vedec, ktorý sa zaoberal počítačovou vedou, kognitívnou psychológiou, ekonomikou a filozofiou. Položil základy rozhodovacieho prístupu k manažmentu, ktorý považuje rozhodovanie za podstatnú časť riadenia.

Spoločne s Cyertom a Marchom prišli v päťdesiatych až šesťdesiatych rokoch 20. storočia s kritikou teórie racionálneho rozhodovania. (Neskôr na nich nadviazali aj Kahneman a Tversky). Ako uvádza Simon vo viacerých svojich publikáciách, objektívne racionálne rozhodovania je nereálne, pretože kladie prehnané požiadavky na kognitívne schopnosti rozhodovateľa. Rozhodovanie je determinované predpokladmi subjektu rozhodovania – schopnosti, vedomosti, osobné ciele a záujmy, okamžitým stavom- psychologickým rozpoložením, náladou a objektívnymi podmienkami materiálnej aj nemateriálnej povahy.

V roku 1975 dostal spolu s Allenom Newellom Turingovu cenu za prínos v oblasti umelej inteligencie a kognitívnej psychológie. Je tiež nositeľom Ceny Švédskej ríšskej banky za ekonomické vedy na pamiatku Alfreda Nobela, ktorú dostal v roku 1978.

## Iné projekty

Kategória:Informatici USA
Kategória:Ekonómovia USA
Kategória:Psychológovia USA
Kategória:Informatici židovského pôvodu
Kategória:Ekonómovia židovského pôvodu
Kategória:Psychológovia židovského pôvodu
Kategória:Osobnosti USA židovského pôvodu
Kategória:Kognitívni vedci
Kategória:Výskumníci v oblasti umelej inteligencie
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Držitelia Turingovej ceny
Kategória:Osobnosti z Milwaukee
Veľryba grónska

**Veľryba grónska** () je druh veľryby.

Dorastá do dĺžky 1419 metrov a hmotnosti 5080 ton. Vyskytuje sa v arktických a subarktických vodách, obýva otvorené moria a oceány v polárnych oblastiach. Populácia nie je presne známa, odhaduje sa viac ako 10 000 jedincov.

## Referencie

## Iné projekty

## Galéria

Súbor:Groenlandwal-drawing.jpg
Súbor:Groenlandwal_2.jpg
Súbor:Faroe_stamp_198_Baleana_mysticetus.jpg
Súbor:Wieloryb grenlandzki.png


Kategória:Veľrybovité
Kategória:Najmenej ohrozené druhy